ସଲଫାଡାଏଜିନ

ସଲଫାଡାଏଜିନ (ଇଂରାଜୀ ଭାଷାରେ Sulfadiazine) ଏକ ଆଣ୍ଟିବାୟୋଟିକ (antibiotic) । ଟକ୍ସୋପ୍ଲାଜ୍‌ମୋସିସ (toxoplasmosis) ରୋଗରେ ପାଇରିମେଥାମିନ ସ‌ହିତ ସଲଫାଡାଏଜିନ ଦିଆଯାଏ ଓ ଏହା ଏକ ପସନ୍ଦ‌ଯୋଗ୍ୟ ଚିକିତ୍ସା । ମଧ୍ୟକର୍ଣ୍ଣ ପ୍ରଦାହ ବା ଓଟାଇଟିସ ମିଡିଆ ରୋଗରେ ଏହା ଦ୍ୱିତୀୟ ଧାଡ଼ିର ଚିକିତ୍ସା; ରିଉମାଟିକ ଜ୍ୱର, ସାଙ୍କ୍ରଏଡ (chancroid), କ୍ଲାମିଡିଆ (chlamydia) ରୋଗମାନଙ୍କ ପ୍ରତିଷେଧ ଓ ହେମୋଫାଇଲସ ଇନଫ୍ଲୁଏଞ୍ଜି (Haemophilus influenzae) ରୋଗର ଚିକିତ୍ସା ନିମନ୍ତେ ଦିଆଯାଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଜାଡ଼ା, ମୁଣ୍ଡବଥା, ଜ୍ୱର, ରାସ, ଅବସାଦ ଓ ଅଗ୍ନାଶୟ ପ୍ରଦାହ ହୋଇପାରେ । ସାଂଘାତିକ ଯକୃତ ସମସ୍ୟା, ବୃକ୍‌କ ସମସ୍ୟା ବା ପରଫିରିଆ (porphyria) ଇତ୍ୟାଦି ରୋଗ ଥିଲେ ଏହି ଔଷଧ ବ୍ୟବ‌ହାର କରାଯାଏନାହିଁ । ଗର୍ଭାବସ୍ଥାରେ ଏହି ଔଷଧ ଦେଲେ ଶିଶୁର କେର୍ନିକ୍ଟେରସ (kernicterus) ରୋଗ ହେବା ସମ୍ଭାବନା ରହେ । ଶିଶୁ ସୁସ୍ଥ ଥିଲେ ସ୍ତନ୍ୟପାନ ନିରାପଦ ହୁଏ । ଏହା ସଲଫୋନାମାଇଡ (sulfonamide) ଶ୍ରେଣୀର ଏକ ଔଷଧ । 

ସନ ୧୯୪୧ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସଲଫାଡାଏଜିନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ  ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ଏହାର ଏକ ମାସର ଖର୍ଚ୍ଚ ପ୍ରାୟ ୨.୭୦ରୁ ୭.୩୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ ମାସରେ ଏହି ଔଷଧର ଚିକିତ୍ସା ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାର ।

 ଆଧାର 

ଶ୍ରେଣୀ:ଔଷଧ